|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | |
| **ĮSAKYMAS** | |
| **DĖL DAUGIABUČIŲ NAMŲ A. JUOZAPAVIČIAUS PR. 44B, P. PLECHAVIČIAUS G. 7 IR ŠIAURĖS PR. 42 BENDROJO NAUDOJIMO OBJEKTŲ ADMINISTRATORIAUS SKYRIMO** | |
| 2017 m. spalio 26 d. Nr. A-3879 | |
| Kaunas | |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 1, 2 ir 4 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19, 20 ir 21 punktais, atsižvelgdamas į Kauno miesto savivaldybės administracijos direktoriaus 2015 m. vasario 26 d. įsakymą Nr. A-564 „Dėl UAB ,,Būsto valda“ įrašymo įAsmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2017 m. birželio 21 d. įsakymą Nr. A-2403 ,,Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“, Butų ir kitų patalpų savininkų A. Juozapavičiaus pr. 44B balsavimo raštu balsų skaičiavimo komisijos 2017 m. rugsėjo 27 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. spalio 18 d. posėdžio protokolą Nr. 53-4-1535, Butų ir kitų patalpų savininkų P. Plechavičiaus g. 7 balsavimo raštu balsų skaičiavimo komisijos 2017 m. spalio 16 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. spalio 18 d. posėdžio protokolą Nr. 53-4-1544, Butų ir kitų patalpų savininkų Šiaurės pr. 42 balsavimo raštu balsų skaičiavimo komisijos 2017 m. rugsėjo 22 d. posėdžio protokolą, Butų ir kitų patalpų savininkų balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. spalio 18 d. posėdžio protokolą Nr. 53-4-1543:

1. S k i r i u penkeriems metams UAB ,,Būsto valda“ (buveinė Chemijos g. 11, 51347 Kaunas, įmonės kodas 132125543, duomenys kaupiami ir saugomi Juridinių asmenų registre, PVM mokėtojo kodas LT321255413) šių daugiabučių namų bendrojo naudojimo objektų administratore (toliau – administratorius):

1.1. A. Juozapavičiaus pr. 44B (namo naudingasis plotas – 470,35 kv. m, gyvenamosios paskirties patalpų skaičius – 11);

1.2. P. Plechavičiaus g. 7 (namo naudingasis plotas – 2719,50 kv. m, gyvenamosios paskirties patalpų skaičius – 55);

1.3. Šiaurės pr. 42 (namo naudingasis plotas – 3479,01 kv. m, gyvenamosios paskirties patalpų skaičius – 90).

2. N u s t a t a u, kad:

2.1. daugiabučio namo A. Juozapavičiaus pr. 44B bendrojo naudojimo objektų administravimo tarifas – 0,0489 Eur už 1 kv. m (su PVM);

2.2. daugiabučio namo P. Plechavičiaus g. 7 bendrojo naudojimo objektų administravimo tarifas – 0,0405 Eur už 1 kv. m (su PVM);

2.3. daugiabučio namo Šiaurės pr. 42 bendrojo naudojimo objektų administravimo tarifas – 0,0290 Eur už 1 kv. m (su PVM);

2.4. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktoriaus pavaduotojas, įgaliotas administracijos direktoriaus |  | Romaldas Rabačius |